
Text rozhodnutia
Súd: Krajský súd Bratislava Spisová značka: 8Sa/18/2019 Identifikačné číslo súdneho spisu: 1019200401 Dátum vydania rozhodnutia: 05. 08. 2019 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2019:1019200401.1 Uznesenie Krajský súd v Bratislave v právnej veci žalobkyne: U. F., nar. XX.XX.XXXX, štátna občianka SR, Na G. XXX, XXX XX V., E. republika, trvale bytom Z., okres P. W., zast. Petrom Gaálom, bytom na Zaryjích 934, 735 41 Petřvald, Česká republika proti žalovanej: Sociálna poisťovňa - ústredie, ul. 29. augusta č. 8 - 10, Bratislava, o preskúmanie zákonnosti rozhodnutia č. XXX XXX XXXX X zo dňa 30.01.2019 takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Trnave. o d ô v o d n e n i e : 1. Dňa 19.03.2019 bola Krajskému súdu v Bratislave doručená žaloba o preskúmanie zákonnosti rozhodnutia správneho orgánu č. XXX XXX XXXX X zo dňa 30.01.2019, ktorým Generálny riaditeľ Sociálnej poisťovne zmenil napadnuté rozhodnutie Sociálnej poisťovne - ústredie tak, že podľa § 70 ods. 1 a § 72 ods. 1 písm. g/ zákona č. 481/2003 Z. z. o sociálnom poistení v znení neskorších predpisov a podľa článku 6 nariadenia (ES) Európskeho parlamentu a Rady č. 883/2004 o koordinácii systémov sociálneho zabezpečenia zamietol žiadosť pani U. F. o invalidný dôchodok. 2. Z obsahu spisu - lustrácie v registri obyvateľov vyplýva, že žalobkyňa má od 01.02.2012 trvalý pobyt na adrese Z., okres P. W.. 3. Podľa ust. § 6 ods. 2 písm. c/ zákona č. 162/2015 Z.z. Správny súdny poriadok (ďalej len „S.s.p.“), správne súdy rozhodujú v konaniach o správnych žalobách v sociálnych veciach. 4. Podľa ust. § 9 ods. 1 S.s.p., konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 5. Podľa ust. § 10 S.s.p., na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 6. Podľa ust. § 13 ods. 3 S.s.p., v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c/ a d/ a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 7. Podľa ust. § 199 ods. 1 písm. a/ S.s.p., sociálnymi vecami sa na účely tohto zákona rozumie rozhodovanie Sociálnej poisťovne. 8. Podľa ustanovenia § 18 ods. 2 prvá veta S.s.p., ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 9. S poukazom na vyššie citované zákonné ustanovenia, vychádzajúc z registrovaného trvalého pobytu žalobkyne v obci Z. v okrese P. W., Krajský súd v Bratislave skúmal svoju miestnu príslušnosť na konanie. V zmysle ust. § 9 ods. 2 pís. b/ a § 10 zákona č. 221/1996 Z. z. o územnom a správnom usporiadaní SR a nariadenia vlády SR č. 258/1996 Z.z., ktorým sa vydáva zoznam obcí a vojenských obvodov tvoriacich jednotlivé okresy, je obec Z. zaradená v časti Prílohy pod okres P. streda, ktorý v zmysle ust. § 2 ods. 17 patrí do územnej pôsobnosti Okresného súdu P. streda a v zmysle § 3 ods. 2 pís. b/ zák. č. 371/2004 Z.z. o sídlach a obvodoch súdov SR spadá do územnej pôsobnosti Krajského súdu v Trnave. 10. Hypotéza ust. § 9 ods. 1 S.s.p. je podriadená zásade „perpetuatio fori,“ podľa ktorej sa príslušnosť súdu určuje podľa okolností existujúcich v čase začatia konania; takto určená príslušnosť trvá až do jeho skončenia. 11. S poukazom na uvedené, je na konanie vecne a miestne príslušným súdom, Krajský súd v Trnave, ktorému bude po právoplatnosti tohto uznesenia spis zaslaný na ďalšie konanie. Poučenie: Proti tomuto uzneseniu kasačná sťažnosť nie je prípustná ( § 439 ods. 2 pís. d/ S.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2019:1019200401.1 (dáta aktuálne k 4. 11. 2026). Záväzné je znenie zverejnené súdom.




